Nadia Comăneci

Nadia Comăneci (født 12. november 1961 i Onești) er en tidligere rumensk turner som blant annet vant fem olympiske gullmedaljer i løpet av karrieren.Hun fikk sitt internasjonale gjennombrudd under EM 1975 i Skien, der hun som 13-åring gjorde nesten rent bord. Hun vant gull sammenlagt, og vant samtlige enkeltapparater bortsett fra frittstående.
Under OL 1976 i Montréal oppnådde Comăneci som første turner i et OL, den perfekte poengsummen 10,0. Hun gjentok denne bedriften seks ganger under konkurransene, og dro fra Montreal med tre gull, en sølv og en bronse i bagasjen.
Under OL 1980 i Moskva tok hun ytterligere to gull- og to sølvmedaljer. Nadia Comăneci er en av de mest fremstående turnerne gjennom tidene, ifølge enkelte den aller største.
Om natten mellom 27. og 28. november 1989 flyktet hun, til fots, over grensen til Ungarn sammen med seks andre rumenere. Derfra reiste hun videre via Østerrike til USA. I 1991 flyttet hun til Canada, der hun bodde en stund hjemme hos Alexandru Stefu, en rumensk rugbytrener, og hans familie. I 1996 giftet hun seg med den amerikanske turneren Bart Conner, og de bor i Norman, Oklahoma, der de har et turnstudio, Bart Conner Gymnastics Academy. I 2003, kom hennes selvbiografi, Letters to a Young Gymnast, ut. I 2006 ble deres barn, Dylan Paul Conner, født.


== Æresbevisninger ==
Helt av det sosialistiske arbeid
visepresident av Boarding Council of Special Olympics International,
ærespresidenrt av det rumenske turnforbundet (siden 1996)
ærespresident av det rumenske olympiske komité (siden mars 2002)
ambassadør av rumensk idrett
visepresident av Boarding Council of the Muscular Dystrophy Association
medlem av International Gymnastics Federation Foundation
Flo Hyman Memorial Award (1998)
Sportsperson of the 20th Century, 1999 i Wien
Sportsperson of the 20th Century, 2007, utnevnt av den spanske avisen El Mundo Deportivo etter en meningsmåling
Stjerneordenen, 2000
Order of the Holy Emperors Constantine and Helena, 2009, av den rumenske ortodokse kirkes patriark
Nadia Comaneci- troféen ble opprettet i september 2006


== OL-medaljer ==
 1976  Montréal -  Gull i turn, mangekamp damer  Romania
 1976  Montréal -  Gull i turn, skranke damer  Romania
 1976  Montréal -  Gull i turn, bom damer  Romania
 1980  Moskva -  Gull i turn, frittstående damer  Romania
 1980  Moskva -  Gull i turn, bom damer  Romania
 1976  Montréal -  Sølv i turn, mangekamp lag damer  Romania
 1980  Moskva -  Sølv i turn, mangekamp damer  Romania
 1980  Moskva -  Sølv i turn, mangekamp lag damer  Romania
 1976  Montréal -  Bronse i turn, frittstående damer  Romania


== VM-medaljer ==
 1978  Strasbourg - Gull i turn, bom
 1979  Fort Worth - Gull i turn, mangekamp lag
 1978  Strasbourg - Sølv i turn, hopp
 1978  Strasbourg - Sølv i turn, mangekamp lag


== Referanser ==


== Eksterne lenker ==
(en) Offisielt nettsted 
(en) Nadia Comăneci – kategori av bilder, video eller lyd på Commons 
(en) Nadia Comăneci på Internet Movie Database 
(en) Nadia Comăneci hos The Movie Database 
(en) Nadia Comăneci på Twitter 
(de) Nadia Comăneci – Munzinger Sportsarchiv 
(en) Nadia Comăneci – Olympics.com 
(en) Nadia Comăneci – Olympic.org 
(en) Nadia Comăneci – Olympedia 
(en) Nadia Comăneci – Sports-Reference (OL-resultater – arkivert) 
(ro) Nadia Comăneci – Romanias olympiske komité 
(en) Nadia Comăneci – FIG 
(en) Nadia Comăneci – Gymn Forum